 Cabdilaahi Cabdi Xaaji Cumar Cabdilaahi Jawaan, oo u waramay Wargeyska Geeska Afrika, ayaa sidoo kale ka hadlay dhibaatada ay qabyaaladu leedahay, waxaanu si ah fariin ugu diray Dawladda Somaliya, oo uu ugu baaqay inay ka digtoonadan inay Somaliland carqaladeeyaan, waxaanu ugu horeyn uu yidhi Is bedelka ka socda Geeska Afrika, gaar ahaan Itoobiya, intii la doortay Raysal-wasaaraha cusub ee Itoobiya, waa mid xawli ku socda, wuxuuna is bedelkaasi saamayey Geeska Afrika, gaar ahaan Itoobiya iyo umaddaha ku nool, waxaanu si gaar ah u taabtay Somalida ku nool Itoobiya, ama is maamulka Dalwad Deegaanka Somalida, Itoobiya, oo shaqaaqo ka dhacday Magaalo Madaxda Jigjiga ee Deegaankaas, inaguna Somaliland ahaan madaama aynu nahay Itoobiya dal aynu jaar nahay, xaaladuna is badashay samayn ayey inagu leedahay, inagu waxaynu jecel nahay in wax walba wanaag iyo nabadgalyo ku dhammaadan, waana in Somaliland arinta halkaas ka socota si fiican ula socotaa, kana war haysaa, aad ugu dadaasha in nabadgaylada la adkeeyo oo aad loo xoojiyo, waana in fiiro gaar ah loo yeesha. 